Gižų šv. Antano Paduviečio bažnyčia

Gižų šv. Antano Paduviečio bažnyčia – bažnyčia, stovinti Gižų kaime, 1 km į šiaurės rytus nuo magistralinio kelio . Architektūros paminklas Nr. 16070.Atspindžiai. Paveldo kolekcija. Gižų bažnyčia Vilkaviškio r. lrt.lt/mediatekaGižų klebonas – apie praradimus, remontą ir pasikeitusį Bažnyčios požiūrį santaka.info Į paminklinį bažnyčios kompleksą įtraukta klebonija, ūkinis pastatas, šventoriaus tvora su vartais.

Parapijai priklauso Paežerių šv. Antano koplyčia.

 Istorija 
miniatiūra|left|Galinis fasadas

1774 m. Minsko vaivados A. Chmaros iniciatyva pastatyta medinė bažnyčia. Ji 1834 m. sudegė. Gižų dvaro savininkai 1847–1850 m. pagal italų architekto Henriko Markonio projektą pastatė dabartinę mūrinę bažnyčią. Prie jos veikė parapinė mokykla.

Klebonas Lukas Staugaitis (1838–1913; mirė  Gižuose) 1907 m. įkūrė „Žiburio“ draugijos skyrių, kuris įsteigė biblioteką-skaityklą, 1910 m. surengė viešą lietuvišką vakarą su vaidinimu. L. Staugaitis perdirbo ir 1888 m. išleido „Lietuvišką lamentorių“ (išėjo 19 leidimų).

Gižų dvare 1922–1930 m. veikė Seinų kunigų seminarija. 1938 m. bažnyčia išdažyta. 1944 m. sudegė mūriniai dviaukščiai parapijos namai su sale. Po karo bažnyčia suremontuota.

 Architektūra 

Bažnyčia neogotikinė, stačiakampio plano, su bokšteliais. Ji halinė, trijų navų. Sienos iš akmenų, su raudonų plytų eilėmis, bokšto ir korpuso kampai sutvirtinti kontraforsais, kuriuos vainikuoja bokšteliai. Bažnyčios vidų puošia neogotikiniai altoriai, vargonų choras, sakykla. Šventoriaus tvora akmenų mūro.

 Šaltiniai 

 Nuorodos 

 Gižų šv. Antano Paduviečio parapija vilkaviskiovyskupija.lt
 Gižų Šv. Antano Paduviečio bažnyčia pamatyklietuvoje.lt
 Gižų Šv. Antano Paduviečio parapija panoramas.lt

Kategorija:Vilkaviškio rajono bažnyčios
Kategorija:Gižai
Kategorija:Lietuvos kultūros vertybės: bažnyčios